ช่วงก่อนหน้าประมาณ 1 เดือนผมมีปัญหาเรื่องปัสสาวะค้างท่อ เป็นหยดหลังปัสสาวะเสร็จ พอช่วงประมาณ 2 อาทิตย์ที่แล้ว เริ่มมีปวดหน่วงหลังปัสสาวะเสร็จ และจะรู้สึกปวดปัสสาวะตลอด เหมือนรู้สึกอยากปัสสาวะตลอด สามารถกลั้นปัสสาวะได้ ไม่มีปัสสาวะเล็ด ปัสสาวะบ่อย เพราะรู้สึกปวดหน่วง แต่ยังปัสสาวะได้ไหลดี ไม่แสบ ไปพบ ตรวจปัสสาวะไม่พบการติดเชื้อและเม็ดเลือดแดง กำลังวางแผนตรวจอัลตราซาวน์ และเช็คต่อมลูกหมาก อยากทราบว่าช่วงนี้อาการที่ปวดหน่วงอยากปัสสาวะตลอด มีทางบรรเทาอาการอย่างไรบ้างไหมครับ เพราะมันรบกวนการใช้ชีวิตพอสมควร
สวัสดีค่ะ อาการปัสสาวะไม่สุด ปวดหน่วงที่หลัง ปวดปัสสาวะตลอดในเพศชายนั้น อาจจะมีสาเหตุมาจาก ทางเดินปัสสาวะอักเสบหรือติดเชื้อมักเป็นตรงท่อปัสสาวะ โดยถ้าเกิดในเพศชาย มักสัมพันธ์กับโรคติดต่อทางเพศสัมพันธ์ สาเหตุอื่ๆเช่น กระเพาะปัสสาวะอักเสบ กรวยไตอักเสบ นิ่วในทางเดินปัสสาวะ ต่อมลูกหมากโต มักพบในชายสูงอายุโดยจากที่กล่าวมานั้น ถ้าเพศเคยตรวจปัสสาวะไม่พบการติดเชื้อโรคติดต่อทางเพศสัมพันธ์ อาจต้องทำการอัลตราซาวน์หาสาเหตุอื่นๆเพิ่มเติมที่เกี่ยวกับกระเพาะปัสสาวะ ต่อมลูกหมาก กรวยไตต่อไปในเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อลดอาการอักเสบและการปวดได้ งดการมีเพศสัมพันธ์ไปก่อน หากมีอาการเป็นมาก อาจปรึกษากับแพทย์ที่ดูแลเพื่อรับยากลุ่มที่ช่วยลดการบีบตัวของกระเพาะปัสสาวะ ซึ่งอาจบรรเทาอาการปวดปัสสาวะบ่อยๆได้